Константин Величков
XL. Надежда сладка аз таех…

chitanka.info

Надежда сладка аз таех в душата:

в ръце си един ден ще ме обвий

и лютите гоненья на съдбата

в сълзи от радост ще забравим ний.

Уви! Уви! Не устоя в борбата.

Надви на силите му горестта,

кат червей тя изгриза му душата

и жертва я предаде на смъртта.

И никой не узна, че в съкрушенье

и плач сломи се силната душа.

Животът скъп угасна в напреженье,

да спази гордо своята тъга,

да притаява скръб и огорченье,

мен да крепи в неравната борба…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.